Rommelstatus is waarskynlik | Netwerk24
Rommelstatus is waarskynlik
Deur Bloomberg 01 Maart 2020 00:00
Die rand het in die eerste twee maande van die jaar met 11,7% teenoor die dollar verswak – en dit lyk nie of dit in Maart beter sal gaan nie. Dis die geldeenheid se swakste vertoning aan die begin van 'n jaar sedert die wêreldwye finansiële krisis van 2008.
Seisoenale data toon dit het in vier van die laaste vyf jaar in Maart teenoor die dollar verswak. Dié neiging sal na verwagting voortgesit word te midde van wêreldwye verkope van hoërisikobates wat uit die verspreiding van die Covid-19-virus spruit.
Moody's se beleggersdiens het Suid-Afrika se fiskale risiko as "verhoog" beskryf, wat kommer wek dat ook dié agentskap die land tot rommelstatus gaan afgradeer. Moody's sê die regering sal dit moeilik vind om die begrotingsbesnoeiings uit te voer.
Tito Mboweni, minister van finansies, sê die staatskuld sal toeneem ondanks die besnoeiings omdat swak ekonomiese groei belastinginvordering kortwiek. Hy het in 'n voorlegging aan die parlement se portefeuljekomitee oor finansies gesê gegewe sy besuinigingsmaatreëls meen hy nie die graderingsagentskap sal iets "ongewens" doen nie.